Molts dels participants i líders de les protestes de Hong Kong el 2014
(és a dir, el moviment dels paraigua) són cristians, malgrat que molts dels funcionaris del govern i membres del camp pro-Beijing s'oposaven al moviment. Joshua Wong, el fundador de Scholarism, és un cristià evangèlic que ha citat la seva fe com a motivació per al seu lideratge. Dos dels tres líders d'Occupy Central, un altre grup que dóna suport a les protestes, també són cristians. Una de les seves motivacions és la desconfiança en el tractament dels cristians pel govern xinès. Veuen la democràcia com una defensa contra el control governamental. Les diferents denominacions, però, estan dividides en el seu suport o oposició a les protestes. L'Església Metodista de Hong Kong ha donat suport obertament als manifestants (tot i que no va prendre cap posició oficial). L'Església Anglicana a Hong Kong, per altra banda, ha encoratjat als seus membres a mantenir-se fora de les protestes i els dirigents de l'església s'oposaven al moviment. Els mateixos manifestants van fer una capella cristiana improvisada a la regió d'ocupació Mong Kok. La capella va ser destruïda quan la policia va netejar la zona. Els manifestants la van reconstruir l'endemà.